Prinsippet om proporsjonalitet, en norm i krigens regler, innebærer at skader (på ikke-stridende personer og sivile installasjoner) forårsaket av militære angrep skal stå i forhold til (engelsk: ) det militære formålet eller den forventede militære gevinsten ved angrepet. Prinsippet har lenge og bredt vært anerkjent som en grunnleggende norm for krigføring. Proporsjonalitet betyr at sivile tap skal begrunnes med antatt militær gevinst, at militære hensyn skal avveies mot humanitære hensyn og at det skal velges metoder for krigføring som ikke gir unødvendig sivile tap.